Magister Michael de Sancto Dionysio, canonicus et officialis Rhemensis, omnibus presentes litteras inspecturis in Domino salutem. Noverint universi quod in nostra praesentia constituti dictus Nicolaus, miles de Sorbonio, Albericus, Guillelmus, Errardus, milites, et Gaufridus, armiger, filii dicti Nicolai, ex una parte, et Nicolaus, clericus, procurator abbatis et conventus Sancti Benedicti Floriacensis, ex altera, recognoverunt se sentenciam ab abbate et priore Sancti Petri Vivi Senonensis, judicibus a domino Papa delegatis, latam super discordia quae inter dictas partes vertebatur, prout in litteris inferius annotatis continetur, ratam habere et acceptam, quarum tenor talis est: (Voy. ci-dessus, n° DXXXI, au 8 août 1241). In cujus rei testimonium presentes litteras sigillo sedis metropolitanae Rhemensis vacantis ad instanciam partium praedictarum fecimus communiri. Datum anno Domini millesimo ducentesimo trigesimo tercio, mense martio.